ഫെഡറല് ബാങ്ക് സ്ഥാപകനായ കെപി ഹോര്മിസിന്റെ ജന്മദിനത്തോടനുബന്ധിച്ച് രണ്ടു സിഎസ്ആര് പദ്ധതികള് ഫെഡറല് ബാങ്ക് സ്ഥാപകനായ കെ പി ഹോര്മിസിന്റെ 104 മത് ജന്മദിനത്തോടനുബന്ധിച്ച് ബാങ്കിന്റെ സി എസ് ആര് പദ്ധതിയുടെ ഭാഗമായി മൂക്കന്നൂര് മാര് അഗസ്റ്റിന് ഗോള്ഡണ് ജൂബിലി ഹോസ്പിറ്റലിന് ഡയാലിസിസ് മെഷീന് സംഭാവന നല്കുന്നതിന്റെ സമ്മതപത്രം ഫെഡറല് ബാങ്ക് ഹോര്മിസ് മെമോറിയല് ട്രസ്റ്റി രാജു ഹോര്മിസ് ആശുപത്രി ഡയറക്ടര് ബ്രദര് തോമസ് കറോണ്ടുകടവിലിന് കൈമാറുന്നു മൂക്കന്നൂര്: ഫെഡറല് ബാങ്ക് സ്ഥാപകനായ കെപി ഹോര്മിസിന്റെ 104 മത് ജന്മദിനത്തോടനുബന്ധിച്ച് ബാങ്കിന്റെ മൂക്കന്നൂര് ശാഖയുടെ ആഭിമുഖ്യത്തില് രണ്ടു സി എസ് ആര് പദ്ധതികള് നടപ്പിലാക്കി. മൂക്കന്നൂര് മാര് അഗസ്റ്റിന് ഗോള്ഡണ് ജൂബിലി ഹോസ്പിറ്റലിന് ഡയാലിസിസ് മെഷീന് സംഭാവന നല്കിയതാണ് ഒന്നാമത്തെ പദ്ധതി. പ്രസ്തുത ചടങ്ങില് ആശുപത്രി മാനേജര് ബ്രദര് വര്ക്കി പൊന്നങ്കുഴി അദ്ധ്യക്ഷത വഹിച്ചു. ഫെഡറല് ബാങ്ക് ആലുവ റീജിയണല് മേധാവി എല്ദോസ് കുട്ടി കെ എം മുഖ്യപ്രഭാഷണം നടത്തി. ഫെഡറല് ബാങ്ക് ഹോര്മിസ് മെമോറിയല് ട്രസ്റ്റി രാജു ഹോര്മിസ് ചടങ്ങ് ഉദ്ഘാടനം ചെയ്തു. മൂക്കന്നൂര് പഞ്ചായത്തിലെ പാവപ്പെട്ട ജനങ്ങള്ക്ക് ഡയാലിസിസ് നടത്തുന്നതിന് 50 ശതമാനം കിഴിവ് ലഭ്യമായിരിക്കുമെന്ന് ആശുപത്രി അധികൃതര് അറിയിച്ചു. ആശുപത്രി ഡയറക്ടര് ബ്രദര് തോമസ് കറോണ്ടുകടവില് സ്വാഗതം ആശംസിച്ച ചടങ്ങില് മൂക്കന്നൂര് ഗ്രാമപഞ്ചയത്ത് പ്രസിഡന്റ് ശ്രീ പോള് പി ജോസഫ്, കെ പി എച്ച് ഇ സി എസ് പ്രസിഡന്റ് ടി പി മത്തായി തുടങ്ങിയവര് ആശംസകള് അര്പ്പിച്ചു. മൂക്കന്നൂര് പഞ്ചായത്തിലെ ആറു സ്കൂളുകളില് നിന്ന് ഉന്നതവിജയം കൈവരിച്ച അറുപത് വിദ്യാര്ഥികള്ക്കായി രണ്ടര ലക്ഷം രൂപ വിതരണം ചെയ്തതായിരുന്നു രണ്ടാമത്തെ സി എസ് ആര് പദ്ധതി. കെ പി ഹോര്മിസ് എഡ്യുക്കേഷന് ആന്റ് ചാരിറ്റബിള് സൊസൈറ്റിയുടെ ആഭിമുഖ്യത്തില് മൂക്കന്നൂര് സേക്രഡ് ഹാര്ട്ട് ഓര്ഫനേജ് ഹൈസ്കൂളില് വച്ചു നടന്ന ചടങ്ങിലാണ് തുക വിതരണം ചെയ്തത്. ചടങ്ങില് ഫെഡറല് ബാങ്ക് സീനിയര് മാനേജര് പി വി ജോര്ജ് സ്വാഗതവും കെ ജെ സെബാസ്റ്റ്യന്, സേവ്യര് ഗ്രിഗറി, സോണിയ വര്ഗീസ് എന് ഒ പൗലോസ് തുടങ്ങിയവര് ആശംസകള് അര്പ്പിക്കുകയും ചെയ്തു. ആനന്ദ് ചുഘ് വൈസ് പ്രസിഡണ്ട് മാര്ക്കറ്റിംഗ് ഇന്വെസ്റ്റര് റിലേഷന്സ്